**דגל ערב הסעודית** (בערבית: **علم السعودية**) הוא דגלה הלאומי של ערב הסעודית. עיצובו רקע ירוק, ועליו כתובת ה"שהאדה" בערבית וחרב המסמלת צדק, שניהם בצבע לבן.

היסטוריה
--------

דגל ערב הסעודית מקורו בדגל התנועה הוואהבית, שהוקמה בתחילת המאה ה-18. 

מספר מדינות סעודיות קדומות, בהם אמירות דיהרייה (1727-1818), אמירות נג'ד (1822-1891) ואמירות ריאד (1902-1921) החזיקו בדגל ירוק ששלישו הימני לבן, ועליו השהאדה. 

ב-1912, לאחר כיבוש אל-אחסא והקמת אמירות ריאד ואל-אחסה, הוסיף אבן סעוד לדגלו שתי חרבות לבנות מוצלבות מעל השהאדה, לסמל את כיבושיו וחוזקו.

ב-1921, לאחר הקמת סולטנות נג'ד, הוסרה חרב אחת מהדגל, כיוון ששם המדינה כלל רק מילה אחת.

ב-1926, לאחר הקמת ממלכת נג'ד וחג'אז, הועברה החרב לתחתית הדגל ונוסף לו הכיתוב "نصر من الله وفتح قريب", הלקוח מסורת א-צף, ומתורגם בתרגום אורי רובין כ"ניצחון מעם אלוהים והכרעה קרבה ובאה". 

עם הקמת ממלכת ערב הסעודית בשנת 1932 אימצה הממלכה דגל שכלל רק את השהאדה, כתובה בקליגרפיה, ותחתיה חרב. בשנים שלאחר המדינה הוצר הפס הלבן שמימין לדגל ב-1934, והוסר ב-1937.

בשנת 1978 קיבל הדגל את עיצובו הנוכחי, עם החלפת החרב שעל הדגל.

ב-2007 הוצע לקבל דגל אזרחי נוסף לערב הסעודית, שישמש את הממלכה לצורכי חול, בנוסף לדגל הרשמי עליו כתובה השהאדה.

  

אינתסאר
חיילת של ארבל

עיצוב
-----

דגל ערב הסעודית עם חלוקת השהאדה למילים.
על הדגל כתובות בקליגרפיה ערבית את ה"שהאדה" - הצהרת האמונה האיסלמית:

**لا إله إلا الله محمد رسول الله**

ובתעתוק לעברית:

**לַא אִלַּהַה אִלַּא (א)לְלַה מֻחַמַּד רַסוּל (א)לְלַה**

שפירושן:

**אין אלוהים מלבדי אללה ומוחמד שליח אללה**

הפסוק נחשב לקדוש ולפיכך נאסרת הדפסתו של הדגל על אביזרי לבוש יומיים או עצמים אחרים. ברוח זו מחתה ערב הסעודית כנגד כוונת התאחדות הכדורגל העולמית (פיפ"א) להטביע את דגלה על כדורי רגל הכוללים את כל דגלי המדינות שהשתתפו בגביע העולם בכדורגל בשנת 2002. בעיטה בכדור ועליו הפסוק המקודש נתפסה כבושה למוחמד ולאסלאם ולכן כבלתי נסבלת. בנוסף, כיוון שהדגל נושא את "דבר האל", לעולם אינו מורד אל חצי התורן כסימן אבל, מעשה שיתפס ככפירה בפסוק. בניגוד לרוב הדגלים, מודפס הדגל הסעודי משני צידיו כך שכאשר הוא מונף ניתן תמיד לקרוא את פסוק השאהדה מימין לשמאל וחודה של החרב פונה שמאלה.

דגלים ירוקים הנושאים טקסט זה או טקסטים אחרים בערבית נפוצים ברחבי עולם האסלאמי (השווה, למשל, את דגל תנועת החמאס), ואין לבלבל בינם לבין דגל ערב הסעודית. יצוין, כי דגלים אלו לרוב אינם נושאים את סמל החרב.

צבעו הירוק של הדגל הוא הצבע המסורתי שמזוהה עם האסלאם, ובדומה לדגלים אסלאמיים אחרים, הצבע נגזר, על פי המסורת, מהגלימה הירוקה שעטה הנביא מוחמד. בגרסותיו המוקדמות של הדגל סימלה החרב את כיבושיו הנרחבים של אִבְּן סָעוּד, אבי שושלת המלכה הסעודית, בתחילת המאה ה-20.

דגל זה מכיל את הריכוז הגבוה ביותר של הצבע הירוק – 91.6% ממנו צבועים בירוק.

גלריה
-----

* דגל אמירות דיהרייה, אמירות נג'ד ואמירות ריאדדגל אמירות דיהרייה, אמירות נג'ד ואמירות ריאד
* דגל ערב הסעודית (1938-1973)דגל ערב הסעודית (1938-1973)
* דגל סולטנות נג'ד (1921-1926)
* דגל ממלכת נג'ד וחג'אז (1926-1932)
* דגל אמירות ריאד ואל-חסהדגל אמירות ריאד ואל-חסה
* דגל מלכותי של ערב הסעודיתדגל מלכותי של ערב הסעודית

ראו גם
------

* סמל ערב הסעודית
* המנון ערב הסעודית

| עיינו גם בפורטלים: |
| --- |
|  | **פורטל המזרח התיכון** |
|  | **פורטל דגלים וסמלים** |

קישורים חיצוניים
----------------

ויקישיתוף מדיה וקבצים בנושא **דגל ערב הסעודית** בוויקישיתוף
* דגל ערב הסעודית, באתר אנציקלופדיה בריטניקה (באנגלית)
* דגל ערב הסעודית, באתר דגלי העולם (באנגלית)

הערות שוליים
------------

1. ↑  סורה 61, פסוק יד
2. ↑  2 Flags for Saudi Arabia - WALEG, web.archive.org, ‏2008-02-25
3. ↑  המלך הסעודי פהד מובא למנוחות באתר ה- BBC ‏(5 באוגוסט 2005)

| דגלי מדינות ערב |
| --- |
|  | דגל הליגה הערבית |  |
| דגלי המדינות | איחוד האמירויות הערביות • אלג'יריה • בחריין • ירדן • כווית • לבנון • לוב • מאוריטניה • מצרים • מרוקו • סודאן • סוריה • עומאן • עיראק • ערב הסעודית • קומרו • קטר • תוניסיה • תימן |
| ישויות מדיניות | רפובליקת סהרה הערבית הדמוקרטית • הרשות הפלסטינית • סומלילנד |

| דגלי מדינות אסיה |
| --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרפובליקה הסינית • הרשות הפלסטינית • כורדיסטן • מקאו • צפון קפריסין |
| אירופה • אפריקה • אסיה • אוקיאניה • אמריקה הצפונית • אמריקה הדרומית |